

**ประกาศเทศบาลตำบลไม้เรียง**

**เรื่อง แผนการดำเนินงานประจำปีงบประมาณ 2567**

**…………………………..……………..**

ตามระเบียบกระทรวงมหาดไทย ด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2) พ.ศ. 2559 และ (ฉบับที่ 3) พ.ศ. 2561 หมวด 5 การนำแผนพัฒนาไปปฏิบัติ ข้อ 26 (2) คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่น ประกาศเป็นแผนการดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน

ดังนั้น เพื่อปฏิบัติให้เป็นไปตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 2) พ.ศ.2559 และ(ฉบับที่ 3) พ.ศ. 2561 จึงขอประกาศใช้แผนการดำเนินงาน ประจำปีงบประมาณ 2567 ของเทศบาลตำบลไม้เรียง เพื่อใช้เป็นแนวทางในการปฏิบัติงานให้เกิดความชัดเจนและมีความสะดวกทำให้เกิดประสิทธิภาพสูงสุดในการปฏิบัติงานต่อไป

จึงประกาศมาให้ทราบโดยทั่วกัน

ประกาศ ณ วันที่ 25 เดือนตุลาคม พ.ศ. 2566

ณัฎฐพงค์ มีพัฒน์

(นายณัฎฐพงค์ มีพัฒน์)

นายกเทศมนตรีตำบลไม้เรียง